Hortobágy Község Önkormányzatának					5. sz. napirend
Polgármesterétől
ELŐTERJESZTÉS
(a képviselő-testület 2026. szeptember 29-i rendes, nyilvános ülésére)

Tárgy: Hortobágy Község helyi építési szabályzatáról és szabályozási tervéről szóló 26/2021. (XII. 17.) önkormányzati rendelet módosítása

Tisztelt Képviselő-testület!

Az Önkormányzat felé kérelem érkezett a Hortobágyi Nonprofit Kft. részéről (cégjegyzékszám: 09-09-016747, adószám: 18543391-2-09, székhely: 4071 Hortobágy, Máta Major 48.), hogy a Hortobágy, külterületi 02670/11 helyrajzi számú ingatlanon található út területét a településrendezési eszközökben sorolja át közlekedési övezetbe (előterjesztés 1. melléklete).

A leadott kérelem által kezdeményezett módosítás alkalmat nyújt arra, hogy a 26/2021. (XII. 17.) önkormányzati rendelet (a továbbiakban: HÉSZ) hatálybalépése óta felmerült egyéb szabályozási anomáliák és településrendezési igények is rendezhetővé, átvezethetővé váljanak.

A kérelmező vállalja, hogy az általa kezdeményezett HÉSZ módosítás költségeit megfizeti önkormányzatunk részére.

Javaslom a beszerzési szabályzatunknak megfelelően HÉSZ módosítás elvégzésére kérjünk árajánlatot a településrendezési eszközök módosítására alkalmas következő társaságoktól:
· Uru-Plán Bt. (3535 Miskolc, Bartók Béla utca 58.),
· „T 4 TERV” Bt. (4029 Debrecen, Lórántffy utca 25/B.),
· URBAN LINEA Kft. (4405 Nyíregyháza, Pitypang utca 10.)

Kérem a Képviselő-testületet, hogy az előterjesztés megtárgyalását követően a határozati javaslatot fogadja el!

HATÁROZATI JAVASLAT


Hortobágy Község Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 13. § (1) bekezdésében, és 62. § (6) bekezdés 6. pontjában kapott felhatalmazás alapján, az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva a jelenleg hatályos 26/2021. (XII. 17.) önkormányzati rendelettel elfogadott településrendezési eszközeit (településszerkezeti terv, helyi építési szabályzat, szabályozási terv) módosítani kívánja. 

A Képviselő-testület felhatalmazza a polgármestert, hogy a Hortobágy Község Önkormányzata beszerzési szabályzata alapján kérjen árajánlatot a településrendezési eszközök módosítására a következő társaságoktól:
· Uru-Plán Bt. (3535 Miskolc, Bartók Béla utca 58.),
· „T 4 TERV” Bt. (4029 Debrecen, Lórántffy utca 25/B.),
· URBAN LINEA Kft. (4405 Nyíregyháza, Pitypang utca 10.)
A legkedvezőbb ajánlatot adóval kösse meg a településfejlesztési koncepció, a településszerkezeti terv és a helyi építési szabályzat és szabályozási terv módosítására vonatkozó tervezési szerződést. 


Határidő: 2026. december 31.
Felelős: Jakab Ádám András polgármester



Hortobágy, 2026. szeptember 24.

	Jakab Ádám András
	polgármester


Az előterjesztést törvényességi szempontból ellenőrizte:



	dr. Széles Tamás
	kirendeltség-vezető
							

